 Wasiirka Arrimaha Gudaha Yaasiin Farotoon, ayaa sheegay in warshadani tahay mid wax weyn ka bedelaysa wadooyinka caasimadda, isla markaana wax weyn u ah caasimadda iyo qaranka oo dhan, waxaanu yidhi qof kasta oo muddo dheer ka mabnaa dalka sidayda oo kale wuxuu dareemayaa koritaanka caasimada iyo sida u weynaatay iyo wadooyinka faraha badan ee ka socda, aad iyo aad bay Hargeysi isku bedeshay tobankii sanno ee u dambeeyey, inkastoo wadanka wadooyin faro badan laga hirgaliyey hadana gaadiidka faro badan awgeed wadooyinku xidhiidhi bay yihiin,waxaan maanta jooga warshaddii wadooyinka oo Hargeysa ka fulin doona wadooyin badan oo wanaagsan, aad iyo aad waxaan u bogaadinayaa Maayarka iyo maamulkiisa la shaqeeya iyo golaha deegaanka Hargeysa talaabooyinkaasi ay qaadeen, waxaan leeyahay marka ay iyagu ka dhargaan waa inay magaalooyinka kale u gudbiyaan, mashruucana waa mashruuc aad u tayo badan oo isbedel weyn uu degdeg ah u keeni kara. 